Opossum ġurdien ta' denbu oħxon

L-Opossum ġurdien ta' denbu oħxon jista jkun wieħed minn għaxar speċi ta' opossumi magħrufin xjentifikament bħala Thylamys sp. jew l-ispeċi kollha fil-ġeneru Thylamys.  

Dawn huma mammiferi marsupjali, membri tat-tribù Thylamyini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinent tal-Amerika t'Isfel. 

L-opossumi ġrieden ta' denbhom oħxon huma marsupjali żgħar li ġeneralment ikunu jiżnu bejn 18 u 55 gramma u jikbru bejn 7 u 15-il ċentimetru eskluż id-denb ta' bejn 9 u 16-il ċentimetru ieħor. Il-membri kollha ta' dan il-ġeneru kif jgħid isimhom, għandhom denbhom minfuħ u oħxon. Dan huwa addattament għall-abitat f'elevazjoni għolja li jgħixu fiħ dawn l-opossumi u b'hekk għandhom il-kapaċità li jaħżnu x-xaħam f'denbhom biex dan jintuża' fi żmenijiet kesħin meta jkun hemm nuqqas ta' ikel.   

Thylamys sp. huma ta' abitudni notturna u l-quċċata tal-attività tagħhom tintlaħaq bil-lejl, b'attività minima ħafna matul il-ġurnata. Dawn il-marsupjali jippreferu jgħixu f'abitat ta' foresti subtropikali u tropikali umdi normalment fil-muntanji jew f'elevazjonijiet għolja. Dawn il-mammiferi huma kemm arborji, jew jgħixu fis-siġar, kif ukoll terrestri jew jgħixu fuq l-art.

Dieta

L-Opossumi grazzjużi huma mammiferi marsupjali primarjament insettivori u d-dieta prinċipali tagħhom tikkonsisti minn insetti varji, għalkemm  frott, bajd tal-għasafar u annimali vertebrati żgħar bħal gremxul u ġrieden xi kultant huma inklużi fid-dieta wkoll.  

Distribuzjoni

Dawn l-opossumi għandhom distribuzjoni vasta fil-kontinent tal-Amerika t'Isfel u jinsabu mifruxin fl-Arġentina, il-Bolivja, il-Brażil, iċ-Ċili, il-Paragwaj u l-Peru.

Klassifikazjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Tribù Thylamyini
Ġeneru Thylamys
Opossum ġurdien ta' denbu oħxon ta' Cinderella, Thylamys cinderella (Thomas,1902)
Opossum ġurdien ta' denbu oħxon eleganti, Thylamys elegans (Waterhouse,1839)
Opossum ġurdien ta' denbu oħxon ta' Karimi, Thylamys karimii (Petter,1968)
Opossum ġurdien ta' denbu oħxon tal-Paragwaj, Thylamys macrurus (Olfers,1818)
Opossum ġurdien ta' denbu oħxon ta' żaqqu bajda, Thylamys pallidior (Thomas,1902)
Opossum ġurdien ta' denbu oħxon komuni, Thylamys pusillus (Desmarest,1804)
Opossum ġurdien ta' denbu oħxon arġentat, Thylamys sponsorius (Thomas,1921)
Opossum ġurdien ta' denbu oħxon ta' Tate, Thylamys tatei (Handley,1957)
Opossum ġurdien ta' denbu oħxon nanu, Thylamys velutinus (Wagner,1842)
Opossum ġurdien ta' denbu oħxon ta' żaqqu kannella fl-isfar, Thylamys venustus (Thomas,1902)

Referenzi
Braun, J. K., Ronald A. Van Den Bussche, Philip K. Morton, and Michael A. Mares. 2005. Phylogenetic and biogeographic relationships of mouse opossums Thylamys (Didelphimorphia, Didelphidae) in southern South America.
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 3-18. ISBN 0-801-88221-4
Informazzjoni dwar l-ispeċi ta' Opossum ta' denbhom oħxon: Thylamys
Tassonomija tal-Mammiferi

Ħoloq esterni
New World Marsupial Specialist Group 1996.Thylamys elegans In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Thylamys macrurus In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Thylamys pallidior In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Thylamys pusillus In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Thylamys velutinus In: IUCN 2006. 2006 IUCN Red List of Threatened Species. Downloaded on 19 January 2007.
Informazzjoni ġenerali u lista varja ta' membri fil-ġeneru Thylamys 
Infonatura, sit b'informazjoni dwar il-fawna tal-kontinent tal-Amerika t'Isfel inklużi il-marsupjali tal-ġeneru Thylamys

Kategorija:Didelphimorphia